SET ปิดบวก 5 จุดตามตปท. ตอบรับ “ทรัมป์” อาการดี ฟากโบรกฯมองพรุ่งนี้เสี่ยงผันผวน
SET ปิดบวก 5 จุดตามตปท. ตอบรับ “ทรัมป์” อาการดี ฟากโบรกฯมองพรุ่งนี้เสี่ยงผันผวน
5 ต.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,242.99 จุด เพิ่มขึ้น 5.45 จุด (+0.44%) มูลค่าการซื้อขาย 39,485.72 ล้านบาท
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้รีบาวด์ตามตลาดต่างประเทศ โดยตลาดหุ้นในภูมิภาคเอเชียต่างปรับตัวขึ้นกัน เช่นเดียวกับตลาดในยุโรปที่เทรดบ่ายนี้ต่างก็เคลื่อนไหวในแดนบวก เหมือนกับดาวโจนส์ฟิวเจอร์สที่แกว่งในแดนบวก ตอบรับข่าวนายโดนัลด์ ทรัมป์ ประธานาธิบดีสหรัฐ มีอาการดีขึ้นหลังติดเชื้อไวรัสโควิด-19
อย่างไรก็ดี มองว่ายังเป็นแค่การรีบาวด์สั้น ๆ หากยังไม่ผ่านแนว 1,250 จุด ตลาดก็ยังอยู่ในช่วงของการพักตัว พร้อมกันนี้ยังต้องติดตามสถานการณ์การแพร่ระบาดไวรัสโควิด-19 ต่อไป และติดตามการพรีวิวงบการเงินไตรมาส 3/63 ของบริษัทจดทะเบียนด้วย รวมถึงให้ติดตามการประชุมศูนย์บริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา  2019 (ศบศ.) ที่จะมีขึ้นในวันที่ 7 ต.ค.นี้ ซึ่งคาดว่าจะมีการออกมาตรการกระตุ้นเศรษฐกิจเพิ่มเติม
แนวโน้มการลงทุนในวันพรุ่งนี้ (6 ต.ค.) นายวีระวัฒน์ กล่าวว่า ตลาดฯคงจะยังอยู่ในทิศทางของ Sideway Down ในการปรับตัวลงก็อาจมีการสลับกับการฟื้นตัวได้บ้าง พร้อมให้แนวรับ 1,240-1,230 จุด ส่วนแนวต้าน 1,250 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT มูลค่าการซื้อขาย 3,642.63 ล้านบาท ปิดที่ 88.75 บาท เพิ่มขึ้น 0.25 บาท
TASCO มูลค่าการซื้อขาย 1,654.42 ล้านบาท ปิดที่ 16.30 บาท เพิ่มขึ้น  0.70 บาท
AOT มูลค่าการซื้อขาย 1,103.12 ล้านบาท ปิดที่ 56.25 บาท เพิ่มขึ้น  0.25 บาท
PTT มูลค่าการซื้อขาย 1,092.33 ล้านบาท ปิดที่ 32.25 บาท ราคาไม่เปลี่ยนแปลง
ADVANC มูลค่าการซื้อขาย 974.84 ล้านบาท ปิดที่ 174.00 บาท เพิ่มขึ้น 4.00 บาท
ตลาดหุ้นเอเชีย
